CELEX: 62012FN0013
Language: sk
Date: 2012-02-03 00:00:00
Title: Vec F-13/12: Žaloba podaná 3. februára 2012 — ZZ/Komisia

12.5.2012   
            
            
               SK
            
            
               Úradný vestník Európskej únie
            
            
               C 138/32
            
         Žaloba podaná 3. februára 2012 — ZZ/Komisia
   (Vec F-13/12)
   2012/C 138/74
   Jazyk konania: francúzština
   
      Účastníci konania
   
   
      Žalobca: ZZ (v zastúpení: S. Rodrigues, C. Bernard-Glanz, A. Blot, advokáti)
   
      Žalovaná: Európska komisia
   
      Predmet a opis sporu
   
   Zrušenie rozhodnutia Komisie o neobnovení žalobcovej zmluvy zmluvného zamestnanca
   
      Návrhy žalobcu
   
   
               —
            
            
               vyhlásiť túto žalobu za prípustnú,
            
         
               —
            
            
               zrušiť rozhodnutie prijaté vedúcim sekcie „nábor zamestnancov a ukončenie služby“, riaditeľstvo HR. B, GR pre ľudské zdroje a bezpečnosť, ktoré prijal ako orgán poverený uzatváraním pracovných zmlúv (OPUZ) a podľa ktorého sa žalobcovi neobnovuje pracovná zmluva,
            
         
               —
            
            
               ak to bude potrebné, zrušiť rozhodnutie OPUZ, ktorým sa zamieta sťažnosť podaná žalobcom,
            
         
               —
            
            
               opätovne prijať žalobcu do služby, ktorú zastával na GR DIGIT, v rámci obnovenia jeho zmluvy v súlade s požiadavkami služobného poriadku,
            
         
               —
            
            
               subsidiárne a pre prípad, že by nebolo vyhovené vyššie uvedenému návrhu na opätovné prijatie žalobcu, zaviazať žalovanú na náhradu žalobcovi vzniknutej ujmy, ktorá je predbežne a ex aequo et bono stanovená ako rozdiel medzi odmenou, ktorú by dostal ako dočasný zamestnanec Komisie, ak by bola jeho zmluva obnovená, a podporou v nezamestnanosti, ktorú v súčasnosti poberá, a to za dobu dvoch rokov (ktorá zodpovedá dobe, na ktorú sa zmluva podľa článku 8 PZOZ obnovuje), spolu s úrokmi z omeškania v zákonne stanovenej výške za uvedenú dobu,
            
         
               —
            
            
               v každom prípade zaviazať žalovanú na náhradu sumy, ktorá je predbežne a ex aequo et bono stanovená na 5 000 eur, ako náhradu nemajetkovej ujmy, spolu s úrokmi z omeškania v zákonne stanovenej výške od vyhlásenia rozsudku,
            
         
               —
            
            
               zaviazať Európsku komisiu na náhradu trov konania.